CELEX: 32022D0628
Language: fi
Date: 2022-04-13 00:00:00
Title: Neuvoston päätös (YUTP) 2022/628, annettu 13 päivänä huhtikuuta 2022, rajoittavista toimenpiteistä vastauksena Ukrainan Donetskin ja Luhanskin alueiden, jotka eivät ole hallituksen valvomia, itsenäisyyden tunnustamiseen ja määräykseen Venäjän asevoimien lähettämisestä kyseisille alueille annetun päätöksen (YUTP) 2022/266 muuttamisesta

13.4.2022   
               
               
                  FI
               
               
                  Euroopan unionin virallinen lehti
               
               
                  L 116/8
               
            
         NEUVOSTON PÄÄTÖS (YUTP) 2022/628,
         annettu 13 päivänä huhtikuuta 2022,
         rajoittavista toimenpiteistä vastauksena Ukrainan Donetskin ja Luhanskin alueiden, jotka eivät ole hallituksen valvomia, itsenäisyyden tunnustamiseen ja määräykseen Venäjän asevoimien lähettämisestä kyseisille alueille annetun päätöksen (YUTP) 2022/266 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 23 päivänä helmikuuta 2022 päätöksen (YUTP) 2022/266 (1).
                  
               
                     (2)
                  
                  
                     Venäjän federaation presidentti ilmoitti 24 päivänä helmikuuta 2022 sotilaallisesta operaatiosta Ukrainassa, ja Venäjän asevoimat aloittivat hyökkäyksen Ukrainaa vastaan.
                  
               
                     (3)
                  
                  
                     Näillä laittomilla sotilaallisilla toimillaan Venäjä rikkoo räikeästi Ukrainan alueellista koskemattomuutta, suvereniteettia ja itsenäisyyttä sekä kansainvälistä oikeutta ja Yhdistyneiden kansakuntien peruskirjan periaatteita.
                  
               
                     (4)
                  
                  
                     Venäjän federaation asevoimien ilman edeltävää provokaatiota toteuttamasta hyökkäyksestä Ukrainaan seuranneen humanitaarisen kriisin vuoksi neuvosto katsoo, että kansainvälisen humanitaarisen oikeuden mukaisesti puolueettomien humanitaaristen toimijoiden periaatteellisia humanitaarisia toimia Ukrainan siviiliväestön humanitaarisiin tarpeisiin vastaamiseksi olisi jatkettava Ukrainassa, mukaan lukien Ukrainan Donetskin ja Luhanskin alueilla, jotka eivät ole hallituksen valvomia.
                  
               
                     (5)
                  
                  
                     Neuvosto katsoo sen vuoksi, että tietyt selkeästi määritellyt elinten, henkilöiden, yhteisöjen, järjestöjen ja virastojen ryhmät olisi vapautettava rajoituksista, jotka koskevat tietyillä aloilla käytettävien tavaroiden ja teknologian kauppaa, tiettyjen kyseisiin tavaroihin ja teknologiaan liittyvien palvelujen ja avun tarjoamista sekä infrastruktuuriin liittyvien palvelujen tarjoamista tietyillä aloilla, kun se on tarpeen yksinomaan humanitaarisia tarkoituksia varten Ukrainan Donetskin ja Luhanskin alueilla, jotka eivät ole hallituksen valvomia.
                  
               
                     (6)
                  
                  
                     Lisäksi ja samaa tarkoitusta varten neuvosto katsoo myös, että edellä mainitun vapautuksen ulkopuolelle jäävää humanitaarista toimintaa varten olisi otettava käyttöön poikkeusmekanismi.
                  
               
                     (7)
                  
                  
                     Päätös (YUTP) 2022/266 olisi sen vuoksi muutettava vastaavasti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös (YUTP) 2022/266 seuraavasti:
            
                        1)
                     
                     
                        lisätään 6 artiklaan kohdat seuraavasti:
                        
                           ”2a.   Edellä 1 ja 2 kohdassa säädettyjä kieltoja ei sovelleta
                           
                                       a)
                                    
                                    
                                       julkisyhteisöihin tai sellaisiin oikeushenkilöihin, yhteisöihin tai elimiin, jotka saavat julkista rahoitusta unionilta tai jäsenvaltioilta, edellyttäen, että 1 ja 2 kohdassa tarkoitetut tavarat, teknologia, palvelut ja apu ovat tarpeen yksinomaan humanitaarisiin tarkoituksiin Ukrainan Donetskin ja Luhanskin alueilla, jotka eivät ole hallituksen valvomia;
                                    
                                 
                                       b)
                                    
                                    
                                       unionin pilariarvioinnin piiriin kuuluviin järjestöihin ja virastoihin, joiden kanssa unioni on allekirjoittanut rahoitusta koskevan puitekumppanuussopimuksen, jonka perusteella kyseiset järjestöt ja virastot toimivat unionin humanitaarisina kumppaneina, edellyttäen, että 1 ja 2 kohdassa tarkoitetut tavarat, teknologia, palvelut ja apu ovat tarpeen yksinomaan humanitaarisiin tarkoituksiin Ukrainan Donetskin ja Luhanskin alueilla, jotka eivät ole hallituksen valvomia;
                                    
                                 
                                       c)
                                    
                                    
                                       järjestöihin ja virastoihin, joille unioni on myöntänyt humanitaarisen kumppanuuden todistuksen tai jotka jäsenvaltio on sertifioinut tai tunnustanut kansallisten menettelyjen mukaisesti, sillä edellytyksellä, että 1 ja 2 kohdassa tarkoitetut tavarat, teknologia, palvelut ja apu ovat tarpeen yksinomaan humanitaarisiin tarkoituksiin Ukrainan Donetskin ja Luhanskin alueilla, jotka eivät ole hallituksen valvomia; tai
                                    
                                 
                                       d)
                                    
                                    
                                       jäsenvaltioiden erityisvirastoihin, sillä edellytyksellä, että 1 ja 2 kohdassa tarkoitetut tavarat, teknologia, palvelut ja apu ovat tarpeen yksinomaan humanitaarisiin tarkoituksiin Ukrainan Donetskin ja Luhanskin alueilla, jotka eivät ole hallituksen valvomia.
                                    
                                 
                        
                           2b.   Muissa kuin 2a kohdan soveltamisalaan kuuluvissa tapauksissa ja poiketen siitä, mitä 1 ja 2 kohdassa säädetään, jäsenvaltion toimivaltaiset viranomaiset voivat tarkoituksenmukaisiksi katsominsa yleisin ja erityisin ehdoin antaa erityis- tai yleislupia 1 kohdassa tarkoitettujen tavaroiden tai teknologian myyntiin, toimitukseen, siirtoon tai vientiin sekä 2 kohdassa tarkoitettujen palvelujen ja avun tarjoamiseen todettuaan, että tällaiset tavarat, teknologia, palvelut ja apu ovat tarpeen yksinomaan humanitaarisiin tarkoituksiin Ukrainan Donetskin ja Luhanskin alueilla, jotka eivät ole hallituksen valvomia.
                           Asianomaisen jäsenvaltion on ilmoitettava muille jäsenvaltioille ja komissiolle kaikista tämän kohdan nojalla annetuista luvista kahden viikon kuluessa niiden antamisesta.”;
                        
                     
                  
                        2)
                     
                     
                        lisätään 7 artiklaan kohdat seuraavasti:
                        
                           ”1a.   Edellä 1 kohdassa säädettyjä kieltoja ei sovelleta
                           
                                       a)
                                    
                                    
                                       julkisyhteisöihin tai sellaisiin oikeushenkilöihin, yhteisöihin tai elimiin, jotka saavat julkista rahoitusta unionilta tai jäsenvaltioilta, sillä edellytyksellä, että 1 kohdassa tarkoitettu apu ja palvelut ovat tarpeen yksinomaan humanitaarisiin tarkoituksiin Ukrainan Donetskin ja Luhanskin alueilla, jotka eivät ole hallituksen valvomia;
                                    
                                 
                                       b)
                                    
                                    
                                       unionin pilariarvioinnin piiriin kuuluviin järjestöihin ja virastoihin, joiden kanssa unioni on allekirjoittanut rahoitusta koskevan puitekumppanuussopimuksen, jonka perusteella kyseiset järjestöt ja virastot toimivat unionin humanitaarisina kumppaneina, sillä edellytyksellä, että 1 kohdassa tarkoitettu apu ja palvelut ovat tarpeen yksinomaan humanitaarisiin tarkoituksiin Ukrainan Donetskin ja Luhanskin alueilla, jotka eivät ole hallituksen valvomia;
                                    
                                 
                                       c)
                                    
                                    
                                       järjestöihin ja virastoihin, joille unioni on antanut humanitaarisen kumppanuuden todistuksen tai jotka jäsenvaltio on sertifioinut tai tunnustanut kansallisten menettelyjen mukaisesti, sillä edellytyksellä, että 1 kohdassa tarkoitettu apu ja palvelut ovat tarpeen yksinomaan humanitaarisiin tarkoituksiin Ukrainan Donetskin ja Luhanskin alueilla, jotka eivät ole hallituksen valvomia; tai
                                    
                                 
                                       d)
                                    
                                    
                                       jäsenvaltioiden erityisvirastoihin, sillä edellytyksellä, että 1 kohdassa tarkoitettu apu ja palvelut ovat tarpeen yksinomaan humanitaarisiin tarkoituksiin Ukrainan Donetskin ja Luhanskin alueilla, jotka eivät ole hallituksen valvomia.
                                    
                                 
                        
                           1b.   Muissa kuin 1a kohdan soveltamisalaan kuuluvissa tapauksissa ja poiketen siitä, mitä 1 kohdassa säädetään, jäsenvaltion toimivaltaiset viranomaiset voivat tarkoituksenmukaisiksi katsominsa yleisin ja erityisin ehdoin antaa yleis- tai erityislupia 1 kohdassa tarkoitettujen avun ja palvelujen tarjoamiseen todettuaan, että tällainen apu ja tällaiset palvelut ovat tarpeen yksinomaan humanitaarisiin tarkoituksiin Ukrainan Donetskin ja Luhanskin alueilla, jotka eivät ole hallituksen valvomia.
                           Asianomaisen jäsenvaltion on ilmoitettava muille jäsenvaltioille ja komissiolle kaikista tämän kohdan nojalla annetuista luvista kahden viikon kuluessa niiden antamisesta.”
                        
                     
                  
         
            2 artikla
            Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 13 päivänä huhtikuuta 2022.
            
               
                  Neuvoston puolesta
               
               
                  Puheenjohtaja
               
               J.-Y. LE DRIAN
            
         
         
            (1)  Neuvoston päätös (YUTP) 2022/266, annettu 23 päivänä helmikuuta 2022, rajoittavista toimenpiteistä vastauksena Ukrainan Donetskin ja Luhanskin alueiden, jotka eivät ole hallituksen valvomia, itsenäisyyden tunnustamiseen ja määräykseen Venäjän asevoimien lähettämisestä kyseisille alueille (EUVL L 42 I, 23.2.2022, s. 109).